
Klubi i Poezisë 


Duhet të gjejmë tjetër ditë 
një mbrëmje tjetër 

të dalim bashkë si dy zogj 
të fluturojmë tej e tej 

në përqafim. 


Në njerën faqe ta le nje shenjë puthjeje 
në tjetrën një copë diell. 

AGIMET E KOSOVËS 


Çerekshekujt 
në kurriz të maleve 
lanë gjurmët e kanioneve, 
e ti 
Kosovë 
u dole para 
Agimeve të Mëdha. 
Kur trolli me nofullat e veta 
kafshonte bijtë e tij 
Kosovë 
u dole përpara relikteve” 
qindvjetëshe. 
Kur Trolli pinte gjak 
përtypte barot 

fashonte plagën 
pashë 
mes atij 
Ingranazhi 
Yje. 
Nën Yje 
togun e pusirave 
amësinë Tënde 
sfidojmë 
të mbartim 
si një Agim mbi mal. 
Duke t'i fshirë me Yje 
muzgjet e hijeve 
vezullim urojmë 
brezave që vijnë 
me tepritë e zellit 
në cepat e Yjeve. 

NJË KËNGË ILIRISHTE 


Prej gjakut e zemrës s'mund të dal, 
siç u dogjën të tjerët s'dua të digjem 
ç'donin ziliqarët në kopshtin e Edenit 

mollën e Eridës në dorë që më lanë 

ditë pas dite prej zemërimit të përligjur 
nga trishtimi 
Zeusi s'e fal Prometeun, 
pa ia treguar fshehurisht intrigën, 
dashuritë digjen e përvëlohen, 
sa fort, 
brenda çdo ëndrre vuan zemra vetë, 
udhë u deshën që djajtë të risjellin 
poshtërimin e zbritur nga Olimpii lartë, 
të lënë shtrëngatën... e të vrasë njerëzinë 
edhe lotët kur djegin shpirtin së brendshmi 
më ngjan se më hiqet i rëndi mallëngjim, 
një këngë ilirishte përftohet fshehtësirë 
e vjen një kohë letargjie me gjëmim. 

ATDHEU IM S'MË VRET 


Asgjë s'është harruar 
kanë ikur korbat para syve të mi. 


As koha e mjegullt nuk është më 
as besojnë se Trimi është kthyer 
me një ferman si Skënderbeu 
t'ia japë Adem Jasharit 
para kullës të ndodhë betimi. 


Udhëkryqet pëshpërisin 
shtëpitë akoma digjen 
kohë më kohë diçka ikën. 


Ujë dua të pi si në Epir 
krojeve të Qyqavicës. 
Ndryshimi absurd mund vdekjen 
tek mbesin vetëm iluzionet 


atdheu im s'më vret 
dhe martirët janë të shenjtë. 

SI HËNA PESËMBËDHJETË 
(S.H) 


Iku tetëmbëdhjetëvjeçare 
e bukura S... 
si hëna pesëmbëdhjetë 
në fletore shkroi vjershën 
për Mëngjesin në Prishtinë 
i pëlqyen soliterët e lartë 
dhe shtëpitë plot blozë 
tjegullat e çative të ulta 
me myshqe të venitura 
shtegu i fushës kujtonte nënën 
me këmbë t'amputuar 
dhe Agimin e madh pas shiut 
që lëkundin pemët në zgavra 
në Prishtinë... 

Ajo me gishtin tregues vizatoi 
në xhamat e atelies 
profilin e babait plak-Metë 
pastaj e fshiu me dorë 
dhe dorën e puthi 
kur u kthye në vendlindje 

vuri pëlhurën pas një karroje me sanë 
në kalldrëm... 
dhe vizatoi dridhshëm 
një rrugicë fshati në muze 
në agimin e azhurtë 
hapi dritaren 
rrotulloi çuditshëm 
lindjen e Diellit 
hijet në vetminë e rrugës 
dallëndyshet 
një pikë vesë 
në mbremjën e majit 
ngriti penelin 
dhe e ngjeu në Akuarelin e Hënës 
pikturoi rrugën 
me baltë të Strellcit 
Durakun plak 
kopshtet me dardhë 
fshatarët e vyer 
me drapërinj në duar 
shtëpi me dyer të rënda 
strehë me borë 
hapësira bojë gushëpëllumbi 
nga fshatrat malorë... 

SELVITË NDANË RRUGËS 


Shpirti i Saj 
një lëndinë Qershori. 


Selvitë ndanë rrugës 
trupin e saj imitojnë. 


E dua atë. 


Era viteve 
buzët do t'ia vyshkë 
reliefin e kuq të mollëzave 
vizat e rudhave do t'ia prishin 
por megjithatë e dua. 


Sot kur me të jam i dritëzuar 
në shpirtin e përjetshëm 
jam i rrethuar më njomësi 
edhe me rrudha 
nga pranvera e syve 
margaritarë të Saj. 

KUPA E HELMIT 


Ata nuk e dinë 
se poeti në komisariat 
është torturuar 
për mëkatin e bërë: 

“Fjalës i kishte dhënë shumë fuqi...” 
Fjala vriste më shumë se shpata, 
fjala shëronte më shumë se mjalta... 
Poetit i duhej dhënë kupa e helmit 
të shpejtë apo të ngadalshëm 
Ç'rëndësi karl 

NË DITËN E TAKIMIT 


Në ditën e takimit më fole 
me zë tjetër 
dhe unë çuditërisht prapë erdha 
nga zemra të të shoh e të puthi 
si Dielli kopshtin me lule. 


Përse qe aq e ashpër” 
Mos vallë 
në qytetin tënd ilirik 
të ndjekin 
qentë e tërbuar, 
ndonjë hije nate 
apo do të mbetesh 
e mbyllur sall për vete” 

Arti nuk të do të vetmuar 
as muzikë s'mund të ndjesh 
një buzëqeshje do të kërkoj prore 
dhe karafila do të dhuroj 
e puthje të ngrohta, 
mos hesht as mos ik luleborë. 


Sigurisht ti ke për t'qeshur një ditë 
dhe lufta mes unit tënd e urrejtjes 


do të çmendë ty të tërën. 


Vetëm jam dhe pres të vish... 

EJA NË TIRANË 


Asgjë s'kam në dorë 
veç në tastierë shtyp këto vargje 
e të përqafoj nga larg me mall. 


Thua eja në Tiranë. 


Këtu në Prishtinë bie shi 
jam me temparaturë 
si ti. 


Duhet të gjejmë tjetër ditë 
një mbrëmje tjetër 
të dalim bashkë si dy zogj 
të fluturojmë tej e tej 
në përqafim. 


Në njerën faqe ta le nje shenjë puthjeje 
në tjetrën një copë diell. 

SIÇ JANË DRITË GJITHË NËNAT 


(Nënë, për të ta shpëtuar jetën, dhashë lëkurën dhe do ta jepja edhe shpirtin” 
Prof.dr.sci.Mirlin Bruqi) 


Nga qytetet e fshatrat e largëta vijnë 
banorë (të përkohshëm) në Prishtinë 
pleq 
plaka 
të reja 
të rinj 
me shporta të vogla në duar. 
Vijnë çdo të diel 
vijnë (ndoshta) çdo ditë 


te dera e spitalit 
në orën 14. 

Gumëzhijnë korridoret 
nga hapat e tyre 
zhurmojnë pavijonet. 


Korridoreve... 
zvarritet rrëshqanthi vdekja 
në dhoma hyn shqetësimi 
sejcili me def(r)t 
për të afërmin e vet. 


Kështu çdo të diel 
kështu çdo ditë 
në orën 14. 


Burbuqja i jep zemër Nënës 
Mirlindi jep lëkurën e vet 
për ri (ngjalljen) e Saj 
të afërmit shërim i dëshirojnë 
të tjerët shpresojnë. 


Ja dhoma 
ora mbi radio 
trëndafilat e freskët 
mbi tavolinë 

tok (gati) e gjithë familja 
babai qëndron e mejton 
ndoshta 
kujton profilin e dhëndrrit. 


Ja rrudhat e nënës sime 
(kujtoj zënkën e prindërve për mua)... 
Tik-taku i orës 
dikur pushon. 

Në orën 4 të mëngjesit 
qetësi. 


Unë 
kam parasysh 
profilin e fëmijëve të mi. 
Shoh në sy 
profilin e Granitit e Diamantit 
mullarët e sanës 
në oborrin e braktisur. 


Ja(gati) e gjithë familja 


mungon (vetëm fizikisht) Ajo 
mungon nëna ime. 

Në dhoma hyn 

ajri 
drita 

dashuria 
jeta 

shokët 

shoqet 
babai 

të dashurit. 

xxx 
Dhe një hije 
më ndjek pas 
shkëndijë kohe 
profili Nënës 
zjarr i Dielliti 

Kkkxk 


Për Ty nga zemra 
këtë poezi po e rris 
asnjë hije muzgu 
nuk i fus brenda. 


Ti kërkon dritë 
se ishe dritë 
siç janë dritë 

të gjitha nënat. 


Vjen Ti 
çdo mbrëmje 
duke më pëshpëritur: 
-Natën e mire bir, 
çelësin mos ia vë derës 
do të vij nëna 

(gjumin pa ta prishur) 
me hapa të pranverës 
biro 
të të shoh mos je shpluar 
kur ike 
unë të putha 
a thua më ke ndjerë 
ndoshta vetëm koha 
si rreze drite 
në mua t'paska mbetur 


Këtë poezi Nënë 
nga zemra e shkrova 
dhe hije azhuri 
s'i futa brenda 
Ti kërkon dritë 
se ishe dritë 
siç janë drita 
të gjitha nënat. 

EJANI NË KËNGË NËNA DHE MOTRA 


U këndoj të thjeshtave, 
të urtave, 
fjalës së dashur, 
dritës së qartë, 
të gjitha ëndrrave 
me lajtmotiv të sinqertë, 
të gjitha këngëve 
përherë me kryerresht, 
femrave - 
ejani në këngë 
nëna dhe motra, 
të dashura gra 
hyni në këngë, 
ne lindëm nga këngët tuaja 
nga zëri Juaj 
morëm këmbë. 

RELIKTET TONA 
(Pa Kosovën nuk do të isha) 


Shfletojmë historinë 
rreshta të shkruar 
me gjak 
nëpër faqe. 


Gjurmët tona shfaqen 
herë breshëritë nxijnë 
arat me misër kudo që ishin 
ngjanin në varreza të mëdha 
kur rritej vdekja 
ku binin gjethe të rrëkëllyera 
më të freskëta 
se zambakët e majit. 

Manii kombajnës 
thasët mbush 
misër e grurë. 


Në këtë Dhe” 
tash e tutje 
gjumi do të oshtijë 
nga përrenjtë e ëndrrave. 


E paepur 
kjo ishte rruga jote 
ndërmjet njerëzve 
me njerëz 
dhe butonët 
e dritës. 

E GJETI SHKABËN DY KRENSHE 
(Babait tim, Maxhun Bruqit) 


Gjithë jetën, me laps në dorë edukoi breznitë e 
kohës, 
fëmijëve ua mësoi gjeografinë e atdheut. 


Si yjet polare, hartat e Shqipërisë Etnike 
brezat i panë netëve në sytë e tij 
në retinën e tij delicate. 


Shkumësi i bardhë shpjegonte të padukshmen e 


dritës, 
mundimin e madh në kohën e pa kohë. 

Shpirtrave të dlirë u foli për Ariun e vogël, 
fytyrëqeshur me busullën e dijes në dorë 


E sytë e tij kurrë s'u përulën në kohë. 
Itherte dhimbja për Atdheun e ndarë pikë e pesë ... 
E shijoji Rilindjen e Kombit 
kërkoi nëpër hapësira qiejsh e resh, 

Alpet e lira shqiptare 
të veshura me kostum shekullor. 


E gjeti shkabën dy krenshe në themelin e shtëpisë të 
bërë blozë 
dhe e bëri të pavdekshme rininë e vet 
i rijësuar në mote... 

NJË BRITMË GJAKU 


Mëmëdheu 
lëshoi një britmë 
një zjarr 
si lumi, si era, si gjaku 
mirësinë e shpërtheu te pragu 
të dua o hyjneshë e Agimit 
me Heliosin e Apolonin 
me vajtje-ardhjet 
me duart 
e forta 
të bashkëfshatarëve 
të bashkuara përgjithmonë 
në shpresën ndjellamirë 
eliksirin 

unë- 
ndjej në shpirt 
se biri yt 
unë jam 
frymëzimin tënd 
borxh e kam 
pikla drite të sjell 
në qepalla 
gjysmë të mbyllura 
këngët shpesh t'i mbjell 
me besë e shpresë 
për të ardhmen tonë. 

FLAKË VULLKANI 


Atdhe 
t'u desh të afrohesh 
nga thellësitë e viteve 
deri te kjo kohë 
me dyfek e gjalmë 
që kurrë s'qenë të ftohta. 


T'u desh të vish 
në këto male pranë 
në këtë baltë 
në këtë Tokë 
dhe të dilje 
ti kështu sije. 


T'u desh 


flakë vullkani 
atdhe. 

Po zbardh sot mëngjesi 
flamur të kuq 
shkaba dykrenëshe lart 
frymëzim iri. 


Në zemrat e sizifëve 
në buzëqeshjet e triumfuesve 
në përparsat e shpirthirshmëve 
në çdo fabrikë 
uzinë 
faqe mali 

madhështore 
do të duhej të buçisnin 
emrat Ibrahim, Adem, 
Luan,Shkelzen, Agim, 

Salih, Rrustem, Ramush... 
Kënga e vështrimeve të ndezura 
me fjalët 
zotim 
edhendës mermeri 

sypatrembur 

duke u futur 
me kraharorët masivë 
në rreshtat e mëdhenj 

të detit tekanjoz. 

SHPRESA TË DJEGURA 


Me çantë mbi shpinë mbushur plot mall 
rrëzë supi rripat e saj fort të shtrënguar 
të rrezikuar frikshëm endeni nëpër vargmale 
nëpër dhëmbë fatziun fajtor duke mallkuar. 


Shikimi i nënëmadhes shqiponjë pas e ndjek 
klithma djemsh mbetur ikona nëpër pragje 
një dashuri e braktisur shpirtin tuaj e djeg 
lot që mundin burrërinë shkasin mbi faqe. 


Gra zemërngrira presin në ankth zhytur 
veten mallkojnë që nëna s'i bëri dot djalë 
motra kërthinj prej trishtimit të mbytur 
dhimbje e pamatur që gjunjëzon dhe djajtë. 

Mërgim mëkatar, mijëra varre bosh ke lënë ti 
nënat kobzeza, që s'kanë një gur ku të qajnë 
vejusha të pafat ngado mbjellë si tulipanë të zinj 
fëmijë që prindërit në prehër dot s'i mbajnë. 


Emigrant, fjalë mizore që s'di të falësh kurrë 
dete lotësh mbush e mallin kudo e mbjell 
zemra nënash me gozhdë mbërthyer në mur kujtimi 
përcaktor njerëzish që tonelata dhimbjesh sjell...1 
në shpresat e djegura vret dhe qan trishtimi... 

NËSE KALOJ RRUGES SATE 


Nëse kaloj rruges sate 
nëse të sjell buqetë me lule 
nëse të përshendes i mërzitur 
nëse s'më vëren akoma 
më fal mikeshë e dashur. 


Nëse kujtoj se ikën pëllumbat 
nëse Venecia përmbytet 
nëse kujtesa më nxit të lundroj 
ti hapi krahët të më pranosh 
nëse përsëris gafat 
e nisem drejt Yllësise së Ëndërruar 
flas me ty e me engjëjt 
ndiej se do vijë çasti tjetër 
një natë e mrekulluar 
që do na shpie në kopësht të dyve. 


Nëse të bezdis pakuptim 
jam i vetëm më mundojnë ta dish 
mos të vijë keq aspak 
një dhuratë do ta sjell 
moj mike 
me puthje e me gaz. 

KY QIELL I HUAJ SONTE 


Edhe ky qielli huaj sonte 
më trishton me sy vetmie, 
prandaj dua brenda një gote 
të shuaj trishtime largësie. 


Mbi duar shikoj si në magji 
si rrëshqet pikëza e lotit, 
ajo ikën në fund të gotës, 
rrokulliset si era e motit. 


Dua gota të përmbyset, 
të thyhet përtokë e zbrazët. 
dëgjoj zemrën që më dridhet, 
ngre kryet nga yjet e largët. 

Mbi trupin tim gjithçka ndahet 

dëgjoj, tingulli nuk bie si dikur, 
një dorë e ndarë diku zgjatet, 

një këmbë më ecën e këputur... 


Shpirti thërret fatin e shtrembër, 
dua të më shikosh drejt, po ktheul 
mos vallë jam në ëndërr 
ndoshta, kupa e mallit më dehu. 


Në këtë botë gjithçka gjykohet, 
edhe një i loti derdhur kot fare 
më shumë se kurrë kuptohet, 

kjo klithma jonë shumëvjeçare. 


Mjerimi sërish shpalos flamujt, 
mbi varfërimin e shpirtin njerëzor, 
thërret gjithkund shtatoret e bruzta, 
jetimët barktharë të shekullit të vonë. 


Nuk është risi, po kthim i pamjes së rëndë 
në kohën e perënduar që kemi zgjedhur, 
u kthye prapë për t'i trandë hipokrizitë 
me premtimet nëpër plehra hedhur. 

Shpresa më thotë se po shpresoj kot, 
e mali ngërdheshet nga larg me zili 
duart kullojnë gjak të përzier me lot 
nga prangat e kohës vrastare pa drejtësi. 


Lutjet kafshohen dhe shiten në altar, 

zotni, sa do, sa të bën haku i vështirë” 

Më prit ore, të bëjmë një herë pazari 
dhe vrava për të fundit herë vargun e lirë. 

FJALËT DO ÇOJNË PAKËZ DALLGË 


Të rinj jemi në miqësi 
dhe nëqoftëse dashurohemi 
një gjë dije - 
do duhemi shumë 
e bota mund të flasë çfarë të dojë 
ka diçka që nuk fshihet 
shiko 
edhe toka sillet 
gjithçka ndryshon 
vetëm fjalët do mbesim 
sepse do takohemi 
dhe do bisedojmë 
dëshirojmë apo jo ta duam njëri-tjetrin 
dhe për ne 
s'ka fjalë 
s'do ketë as hamendje 
vetë fjalët do çojnë pakëz dallgë 
por gjithçka do qetësohet 
nje shpresë më mban se do më duash 
si unë ty. 

MARR LEJE NGA ZEMRA 


Për fjalët e mia cdo herë 
marr leje nga zemra 
dhe kur ia nis ndokujt 
dua që ta bëjnë të lumtur. 


Buzëgazin dhe fytyrën tënde 
si ta shoh... 

As ditë as natë s'qetësohem 
s'më lenë mendimet, gjaku 
dua të jem përditë me ty 
të rrëfejmë diçka të bukur 
dhe të mos lodhemi për askënd 
as për fjalët e botës. 

FLI O ENGJELL 
(K.B) 


Asgjë nuk do humbasësh 
këtu dielli nxeh e fshihet nën re. 
Zbret mbrëmja, unë meditoj 
në tastierë vë tituj poezie 
dhe vargje që rrjedhin si lotë. 
Vetëm zemra e ndjen 
këtë shpirt të vetmuar. 
Bjer në zemrën time ti 
të ma kthesh qetësinë. 

Fli o engjëll 
nesër m'i trego ëndrrat. 

VETËM JAM DHE PRES TË VISH 


Në ditën e takimit me fole 
më zë tjetër 
dhe unë çuditërisht prapë erdha 
nga zemra të të shoh e të puthi 
si Dielli kopshtin me lule. 
Përse qe aq e ashpër, 
mos vallë në qytetin tënd ilirik të ndjekin 
qentë e tërbuar 
ndonjë hije nate 
apo do të mbetesh 
e mbyllur sall për vete. 
Arti nuk të do të vetmuar 

as muzikë s'mund të ndjesh 

një buzëqeshje do të kërkoj prore 
dhe karafila do të dhuroj 
e puthje të ngrohta. 

Mos hesht as mos ik lulebore 
sigurisht ti do të qeshësh një ditë 
dhe lufta mes unit tënd e urrejtjes 

do të çmend ty të tërën 
vetëm jam dhe pres të vish. 

GJITHÇKA KUNDËRMON VDEKJE 


Pensionistët flasin 
për infarkt miokardi 
e parashikojnë fundin 
në stolat e parqeve publike 
mes glasave të sorrave 
mes gjilpërave të përgjakura. 


Më ndalin në rrugë 
përpara vitrinave të mbushura 
xhepat e zbrazur të tyre më pyesin për orën 


apo për rracën e majmunit. 


Është tre pasdite, 
gjithçka kundërmon vdekje. 


E di, është e kotë të kthehem në shtëpi 
të shkruaj dhjetë apo tridhjetë e pesë rreshta. 


Ç'rëndësi karl 

HERËT NË MËNGJES 


Herët në mëngjes 
një vashë rregullon flokët 
përpara pasqyrës 
në ndërtesën përballë. 
Unë mbyll librin “Guximi shqiptar” 
e lë mbi tavolinë 
ulem dhe hap një libër tjetër. 

E MËRZITSHME TË PRESËSH VDEKJEN 


Intriganti,'Ekspressi”, birra e Pejës 
femrat, librat, pasqyratl... 
Sa e mërzitshme 
është të ulesh e të presësh vdekjen 
ndërkohë njerëzia kurvëron, 
ha, punon apo bën plazh në det 
nën diellin e pistë të kotësisë 
dhe nuk e di a do të ndodh gjë, 
po nëse ndodh 
ç'rëndësi karl 

DHIMBJA E PRITJES SË NJË GRUAJE 


Poeti Iljaz Prokshi thoshte, 
në një poemë 
se nuk do të ndalonte së ndjeri 
dhimbjen e pritjes së një gruaje. 


E vetmja gjë 
që do të mbetet prej saj, 
është dhimbja. 


Ishte kohë tjetër. 
Iljazi është i vdekur 
edhe dashuria e tij po ashtu 
edhe ne do vdesim një ditë. 

Jeta qenka përpëlitje 
mes hapjes e mbylljes së syve. 


Iljazi gjithmonë donte të rrinte, 
po nuk e kishte mundësinë 
se i frikësohej vetmisë 
kur të varet me puthje në buzë. 


Ç'rëndësi kishte e ka gjithçka 
kur jetën e plagos çdo gjë”21 

ME SAGËN E PIKËLLUAR 


Kush jam unë për të pritur gjithnjë 
një copë lirie po aq të vrarë” 
Unë që tash e dy mijë vjet udhëtoj 
me sagën e pikëlluar 
i përbuzur dhe i humbur nëpër botë. 

TE SHATËRVANI 


Vetmitar i moçëm lagur në shi 
kur rri pranë këtij shatërvani 
më ikin pasionet ngadalë 
këtu në qytetin historik 
mistika rri sall maraz. 


Përse s'jam përherë pranë tij 
për t'i përqeshur lavdëruesit e marrë 
e Lumëbardhi ecën 
pret t'ia këndoj një romance 
të dashurës t'i dhuroj trëndafila 
majë Kalasë me kantatë lirie 
të mos humbas si Sizifi. 


Nganjëherë të afrohesha 
për të ikur përgjithmonë nga shqetësimet 

GJIRI 1 ARTËS 


Iliria po tkurret 
e dashura ime më ngjitet krahëve. 


Përgjërimi më djeg për gjithnjë 
sesi m'i përbuzin të parët e mi 
të shpërngulur verë e dimër. 


Kopshtet lënë bosh 
si hëna pa yje në qiell 
Joni mjerisht sonte përzihet me dallgë 
gjarpri m'i kafshon plagët. 


Mbi Gjirin e Artës 
digjen ëndrrat e kobshme 


të Bubulinës. 


Gjii egër dhe grua e bukur 
asgjë s'doli nga mallkimi i atdheut. 

KËNGA E LIQENIT TË POGRADECIT 


Nositë të butë të egër me zëra ritmikë 
s'lenin në heshtje as Lasgushin 
dhe unë për çdo ditë lundroj 
në mendime si Erosi 
të zhbëj intrigat e botës melankolike 
në këtë rrugë hënore 
duke shkelur bregut spërkatur nga valët 
më ringjallen kujtime të së shkuarës 
pa helm të bëj një puthje reale 
jo si në përrallat e 1001 netëve. 


Kur dielli ndrit mbi liqe 
kufiri zhduket nga dashnorët e arratisur 
besojnë se zgjohen me pasion. 


Për të përmbysur trishtimin e ëndrrës 
me lot të shkrirë qesha si i çmendur. 

ENGJËLLI IKËN NJË ÇAST 


Vetëm ëndrra për të dashur mungon 
mbretëresha ime. 
Ashtu siç më erdhe ditën e parë 
mbase do vish sërish 
me aurorën magjike 
për të mos u ndarë kurrë më. 


As isha unë që bëra diç për të larguar 
shqetësimin e beftë 

moj zonjë e humbur dherave të huaj 
engjëllin ngushëlloj. 


Ti, dikur më thoshe 
më duaj. 
Unë të thosha mos më duaj 
dhe mos ik nga unë. 

MEDITIM PAS NJË UDHËTIMI 


Kush jam unë për të pritur gjithnjë 
një copë liri po aq të vrarë, 
unë që tash e dy mijë vjet udhëtoj 
me sagën e pikëlluar 
i përbuzur dhe i humbur nëpër botë” 

VALLJA E SHKREPAVE 
(poetit Azem Shkreli) 


Nga Qafa e Diellit 
drejt majeve të thepave 
hapen erërat jugore 
Azemi 


Lot i Kohës 
Poet- 
kalorës i shpresave 
poet i shekullit plak 
shekullit t'lamë në gjak... 


Rugovë,21 maj 2010 

BARDHËSITË 


Të molisur 
ecim 
me maninë absurde 
heshtje pa fantazmë. 


Fërfëllizë 

sytë e mi 

kërkojnë 
shëmbëllimin tim. 


Koha ecën 
dritën përpin 
ndoshta deri në këtë natë 
gatuajmë mëngjesin 
Fatjoni 


secili ecën 
drejt varrit t' vet 
vdekje janë 
hapat tanë 
detyra është 
nisul 

Po mbes 
fitorja kështu e do 
bora resh 
kolona përpara 
ecë 
ndoshta ëndërron 
gazin ngadhënjyes 'Deri n'liri. 


A do t'më shqyejnë qentë 
si Aktenonin 


dhe Penteun. 


(19811) 
(kjo poezi fitoi vendin e parë në revistën “Fjala” me shifrën “Akeroni”). 

SONTE KA DRITË 


(Fragment poeme për Bellenë e Deçanit) 


Bellenë e kafshoi Terri 
i netëve me bore. 
Nga drita e elektrikut 
hijet janë tmerruar 
tek ngjiten bellagjorët 
thepave me bore. 


Fryjnë erërat majave 
telat e elektrikut 
të Kozhnjerit të Deçanit 
si një hidrocentral vigan 
bellagjorët lavdërojnë 
Dritën e Agimit. 

Bora s'lë të shohim 
çatitë... 

Bredhat e bardhë 
bhe bellagjorët e gjorë 
s'ndjejnë dot lëvizjen 
e dimrit të madh 2005 

borën që shkrin 
dhe bie në qepallat tona. 


Nga të ftohtët 
pikojnë 
në mollëzat tona 
lot rrëke 
bukuria e bardhë 
shtegun dëfton. 


Sonte jemi me ta 
sonte... 
Bellagjorët e vegjël 
trokasin në stane. 
Sonte motrat bellagjore 
këndojnë këngët 
Urimel Gëzuarl Urime 20051 

Mbi 
shtyllat e dritës elektrike 
pareshtur bie borë 
shkëlqejnë 
fijet e akullit 
strehëve të stanit. 


Sajat rrëshqasin 
fëmijët bellagjorë 
lozin me toptha bore. 
Dhe Belleja 
prapë në muzg 
dritat përpëliten varg 
Belleja fole shqiponjash 
ngritur mbi shkëmb 
Lumi i Bardhë i Deçanit 
Lumëmadhi i rrjedh nën këmbë. 


Fryjnë murlanët 
nëpër telat dritë 
të Florim Krasniqit nga Amerika 
si një daulle vigane 
jehon poezia... 

Shkrimtari ynë i madh 
Mark Krasniqi 
lavdëron 
të djeshmen 
të sotmen e Bellesë 
e bora 
s'na lë 
t'i shohim çatitë. 

Ata ndjejnë 
se nën to s'lëviz Dimri i madh 
të pagjumët 
dhe bellagjorët 
i përshëndet Qielli dhe Dielli... 

FILLIMI i NJË POEME 


Ujëvarat e malit derdhen 
mbi shkëmbinj si mendimet 
tona mbi ngjarje, mbi shtigje... 
Nea t'ia fillollojmë”1 
Nga plagët e trupit 
të zemrës, apo të mëmëdheut 7 
Nëpër deje na rridhte revolucioni 
dhe qumështi i nënave. 

Ne e dinim: 

Pa nëna dëshmorësh, 
s'do të ketë kurrë paqë e liri... 


Maj 1982 

Përmbajtja e lëndës : 


Kushtim, 3 
Duhet te gjejmë tjetër ditë, 5 
Agimet e kosovës, 13 
Një këngë ilirishte, 15 
Atdheu im s'më vret, 17 
Si hëna pesëmbëdhjetë, 18 
Selvitë ndanë rrugës, 20 
Kupa e helmit, 21 
Në ditën e takimit, 23 
Eja në tiranë, 25 
Siç janë dritë gjithë nënat, 27 
Dhe një hije, 32 
Për ty nga zemra, 33 
Ejani në këngë nëna dhe motra, 36 
Reliktet tona, 37 
E gjeti shkabën dy krenshe, 39 
Një britmë gjaku, 42 

Flakë vullkani, 44 
Shpresa të djegura, 47 
Nëse kaloj rruges sate, 49 
Ky qielli huaj sonte, 51 
Fjalët do çojnë pakëz dallgë, 54 
Marr leje nga zemra, 56 
Fli o engjell, 57 
Vetëm jam dhe pres të vish, 58 
Gjithçka kundërmon vdekje, 59 
Herët në mëngjes, 60 
E mërzitshme të presësh vdekjen, 61 
Dhimbja e pritjes së një gruaje, 63 
Me sagën e pikëlluar, 67 
Te shatërvani, 69 
Gjiri i artës, 71 
Kënga e liqenit të pogradecit, 73 
Engjëlli ikën një çast, 75 
Meditim pas një udhëtimi, 77 
Vallja e shkrepave, 78 
Bardhësitë, 81 
Sonte ka dritë, 83 
Fillimi i një poeme, 88 
Biografia e Flori Bruqit, 91 
Vepra të Flori Bruqit, 93 

FLORI BRUQI, AUTOR 1 35 LIBRAVE 


U lind më 29 qershor 1952 në Isniq të Deçanit, 
Kosovë. 


Studjoi Mjeksinë dhe Diplomoi në Fakultetin e 
Defektologjisë pranë Universitetit Shtetëror të 
Beogradit, Republika e Serbisë. Ndërsa studimet 
pasuniversitare i kreu në Universitetin e Prishtinës, 
Republika e Kosovës, ku fitoi gradën shkencore 
magjistër i shkencave fiziologjike, 2005. 
Bashkëpunoi më shtypin e përditshëm e periodik të 
vendit dhe të jashtëm që nga viti 1974 e deri me 
tash (“Bota e re” — Prishtinë, ”Rilindja” — Prishtinë, 
“Danas” — Zagreb, ”Dello” — Lubjanë, ”Dnevnik” — 
Lubjanë, “Vecer” — Maribor, ”Le Mond”, ”Corriera 
della Sera” etj). 

Është anëtar i Lidhjes së Shkrimtarëve të Kosovës 
(2000). Ka shkruar 35 libra, prej tyre shkencore janë 
dhjetë si dhe një numër të madh punimesh 
shkencore nga lëmia e mjekësisë dhe defektologjisë. 


Ka botuar mbi 21 punime në revista të ndryshme 
shkencore në periudhën 1974-2011. 


Është drejtor ekzekutiv i kompanisë “Flomed “nga 
Prishtina prej vitit 1987 e deri me tash. Kompania 
“Flomed” që nga themelimi në ish Jugosllavi ka bërë 
plasimin në treg të barërave dhe produktve tjera 
medicinale. Kurse tash në Republikën e Kosovës 
plason produktet dezinfektuese higjenike të 
Kompanive faramceutiko-kimike Schulke-Mayr 
GmbH dhe Borer chemie AG. 

FLORI BRUQI ka botuar keto libra : 


1. Zjarri i diellit, poezi, Prishtinë, 1995. 
2. Ndërgjegjia, roman, Prishtinë, 1995. 
3. Vrasesit e liridoneve, roman), Prishtinë, Tiranë,1996. 
4. Ringjallja, roman, Tiranë, Prishtinë, 1996. 
5. Gjarpërinjtë e pallatit, roman, Tiranë, Prishtinë, 1998. 
6. Dorëzeza, roman, Tiranë, Prishtinë, 1997. 
7. Tokë e djegur, roman, Shkodër, Tiranë, Prishtinë, 


1998. 
8. Burri dhe gruaja, libër shkencor, Tiranë, Prishtinë, 
2000. 
9. Pallati i akereonit, roman, Tiranë, Prishtinë, Neë York, 
2000. 


10. Vademecum DDD, libër shkencor, Prishtinë, 2002. 
11. Struktura faktoriale e dimensioneve antropometrike 
dhe fiziologjike, Prishtine, 2004. 

12. Ndikim i sportit në përsonalitetin e njeriut, libër 
shkencor, Prishtinë, 2004. 
13. Delinkuenca e të miturve dhe ushtrimet fizike, 
Prishtinë, 2004. 
14.Vademecum për preparate higjenike të “Schulke- 
Mayr”-it, libër shkencor, Prishtinë, 2004. 
15. Dallimet në disa ndryshore fiziologjike ndërmjet 
studentëve sportistë dhe jo sportistë para dhe pas 
vrapimit 400 metra (Punim magjistrature, Prishtinë 
2005). 
16. Antropomettri- Jakov Milaj “Raca shqiptare”, 
recension i zgjeruar i botuar në Floart, 2005. 
17. Si ta njofim Internetin, Flomed, tetor- 2005. 

18. Sëmundjet infektive seksuale, Floart, tetor- 2005. 
19. Udhëzues i preparative dezinfektuese, Flomed, 2006. 
20. Merruni me sport dhe ushtrime fizike per t'u 
relaksuar, Floart, janar, 2006. 

21. Kosova nuk është beze e zezë, Floart, dhjetor 2005. 
22. Fshehtësitë dhe të vërtetat për virusin avian, Flomed, 
2005. 

23. The ECONOMIC ASPECTS OF SPORTS RECREATION 
AND HEALTH, sport ritmi - zemres, janar, 2006,etj. 

24. DETERMINANTAT SOCIO-PSIKOLOGJIKE TE 
USHTRIMIT FIZIK (Hulumtim socio-psiko-kineziologjike 
me studentet e universitetit te Prishtines), Flomed, 2006. 
25. Guxim shqiptar, Prishtinë, 2008. 

26. Olimpi shqiptar, Rugova-Art, Prishtinë, 2009. 

27. Triumfi shqiptar, Rugova-Art, Prishtinë, 2009. 

28. Polemika shqip, Rugova-Art, Prishtinë, 2009. 

29. Nëse kam ditur të guxoj, Rugova-Art, Prishtinë, 2009. 
30. Delikuenca e të miturve në Kosovë, në periudhën 
2003-2004, Rugova-Art, Prishtinë, 2009. 

